**TÁMOGATÁSI SZERZŐDÉS**

amely létrejött egyrészről a

|  |  |
| --- | --- |
| **Név:** | **Budapesti Hidroterápiás Rehabilitációs Gimnasztika Alapítvány (B. H. R. G. Alapítvány)** |
| Székhely: | 1033 Budapest Tavasz utca 5. |
| Adószám: | 18241343-1-41 |
| Nyilvántartási szám: | 01-01-0008017 |
| Képviseli: | Fenyősi Fanni |
| mint Támogató | (a továbbiakban: **Támogató, Adatkezelő**), |

másrészről

|  |  |
| --- | --- |
| (gyermek neve:) |  |
| **Gondviselője:**  Név: |  |
| Lakcím: |  |
| Anyja neve: |  |
| Szig. száma: |  |
| mint Támogatott | (a továbbiakban együtt: **Szerződő felek**). |

között alulírott napon és helyen az alábbi feltételek szerint:

1. **A szerződés tárgya**

1./ Szerződő felek rögzítik, hogy a Budapesti Hidroterápiás Rehabilitációs Gimnasztika Alapítvány 2020. novemberében meghirdette a BHRG Csemete Program - Lakatos Katalin Ösztöndíj keretében nyújtott támogatásra vonatkozó pályázatát. A BHRG Csemete Program - Lakatos Katalin Ösztöndíj célja, hogy a hátrányos helyzetű csoportok (eltérő fejlődésű gyermekek és családjuk) társadalmi esélyegyenlőségét elősegítse, valamint, HRG és a TSMT terápiákon való részvételhez anyagi támogatást nyújtson. A támogatást a rászoruló gyermeket nevelő szülők, gondviselők vehetik igénybe.

2./ A BHRG Alapítvány kuratóriuma a pályázatok elbírálása arra a döntésre jutott, hogy

…………….…………….……számára a BHRG Lakatos Katalin Ösztöndíj keretein belül támogatást nyújt a  **……január 1 - december 31.** közötti időszakra.

3./ A jelen támogatási szerződés az elnyert támogatás felhasználásának feltételei rögzíti.

4./ Támogatott a jelen támogatási szerződésben meghatározott feltételek mellett igénybe vett támogatást a pályázati és elbírálási tájékoztatónak megfelelően terápiás foglalkozásokon és vizsgálatokon való részvételre fordítja a pályázati tájékoztatóban szereplő támogatási összegnek megfelelően.

5./ Szerződő felek rögzítik, hogy a jelen szerződés elválaszthatatlan a <https://bhrg.hu/lakatos-katalin-osztondij/> *oldalon* a Budapesti Hidroterápiás Rehabilitációs Gimnasztika Alapítvány által közzétett Pályázati és elbírálási tájékoztatóban megfogalmazott feltételektől

6./ A szerződés hatálya **……... január 1 - december 31-**ig tart.

1. **A támogatás mértéke**

1./ A BHRG Csemete Program - Lakatos Katalin Ösztöndíj célja, hogy 50%-os mértékben támogassa a terápiás foglalkozások díját. A támogatás mértéke 12 hónapnyi, összesen 90.000 forint összegű terápiás foglalkozást foglal magába.

2./ Támogatott az ösztöndíjat kizárólag terápiás foglalkozás céljából veheti igénybe.

3./ A támogatás összegét Támogatott a keret erejéig, legkésőbb …….. december 31-ig használhatja fel.

4./ A támogatás folyósítása utófinanszírozás szerint, háromhavi rendszerességgel történik. A pályázó köteles számlákkal igazolni a terápiákra és vizsgálatokra fordított összegeket, mely elszámolás alapján a BHRG Alapítvány a TSMT/BHRG terápiára felhasznált összeg 50%-át átutalja a Támogatott részére, Támogatott számlaszámára.

|  |  |
| --- | --- |
| **A bank neve:** | ………………………………………………………. |
| **A számlatulajdonos neve:** | ………………………………………………………. |
| **Az IBAN számlaszám:** | ………………………………………………………. |
| **SWIFT kód:** | ………………………………………………………. |

5./ A támogatás felhasználását Támogató a mentorral történő folyamatos kapcsolattartás során ellenőrzi. A felhasználás alapját a foglalkozásokon aláírt jelenléti ívek, a mentor által háromhavonta elkészített elszámolás, az aláírt jegyzőkönyv, a terápiás terv és a Támogatott által felmutatott, a terápiás foglalkozásokról kiállított számlák, valamint az otthoni torna jegyzőkönyve képezik.

1. **Mentor megnevezése**

1./ Támogatott tudomásul veszi, hogy kizárólag akkor jogosult a BHRG Csemete Program - Lakatos Katalin Ösztöndíj támogatására, amennyiben a pályázati időszakot megelőzően már részt vett Mentor által tartott terápiás foglalkozáson.

2./ Támogatott a jelen szerződés aláírásával nyilatkozik a foglalkozást tartó mentor személyéről:

|  |  |
| --- | --- |
| **Mentor neve:** | ………………………………………………………. |
| **Telefonszám:** | ………………………………………………………. |
| **Email cím:** | ………………………………………………………. |

3./ Támogatott tudomásul veszi, hogy Támogató jogosult ellenőrizni a fent megnevezett Mentornál, hogy valóban részt vesz-e/vett-e a Támogatott terápiás foglalkozáson.

4./ Támogatott tudomásul veszi továbbá, hogy a Támogatott mentora és a Támogató folyamatos kapcsolatban áll a támogatási időszak alatt. A mentor háromhavonta igazolja az aláírási jegyzőkönyvek által a Támogatott foglalkozáson történő jelenlétét, valamint a mentor a hiányzásokról folyamatosan tájékoztatja a Támogatót.

5./ A Támogatott esetleges hiányzásai okán a mentor jogosult felszólítani a Támogatottat és tájékoztatni Támogatót a hiányzások számáról.

1. **A támogatás megvonása**

1./ Támogatott a jelen szerződés aláírásával vállalja, hogy a támogatási időszak alatt teljes mértékben követi a megállapított terápiát, valamint a foglalkozások során aláírásával hitelesíti a mentor által vezetett jelenléti ívet, amellyel igazolható a foglalkozásokon való részvétel.

2./ A pályázó gyermek szülője tudomásul veszi, hogy a terápiák során a foglalkozásban részesített pályázó gyermek otthoni feladatok/gyakorlatok elvégzésére is köteles. A pályázó gyermek szülője a támogatási szerződés aláírásával vállalja, hogy dokumentálja az otthoni tevékenységek elvégzését dátum megjelöléssel együtt.

3./ Támogatott tudomásul veszi, hogy amennyiben a mentor azt jelzi, illetve a jelenléti ívek alapján is bizonyítható, hogy a támogatásban részesülő gyermek nem vesz részt a foglalkozáson, vagy nem végzi el az otthoni feladatokat, úgy a támogatás megvonható.

4./ A hiányzások alkalmával, illetve az otthoni gyakorlatok elmulasztása során a mentor először figyelmezteti a gyermek szülőjét, és ha ezt követően sem jelenik meg Támogatott a foglalkozásokon, illetve nem gyakorolja az otthoni feladatokat, úgy a mentor értesíti az Alapítvány vezetőjét, aki felülvizsgálja az ügyet és érdemben dönt a támogatás megvonásáról.

5./ Abban az esetben, ha a gyermek igazolhatóan önhibáján kívül (vis maior) nem tud részt venni a foglalkozáson, vagy nem tudta elvégezni az otthoni gyakorlatokat, úgy egyéni elbírálásban részesül, ugyanakkor az Alapítvány ebben az esetben is jogosult a támogatás megvonására.

1. **Összeférhetetlenségi okok**

1./ Támogatott jelen szerződés aláírásával nyilatkozik arról, hogy nem áll rokoni kapcsolatban a III.2. pontban feltüntetett mentorral.

2./ Támogatott rögzíti, hogy nem rendelkezik a TSMT-HRG College Kft.-nél és/vagy a Dinamikus Fejlődésdiagnosztika Kft. által hitelesített mentori végzettséggel és megbízási szerződéssel.

3./ Támogatott nyilatkozik, hogy más forrásból (pl. Önkormányzat) nem részesül támogatásban. Támogatott tudomásul veszi, hogy kizárólag akkor jogosult az ösztöndíj igénybevételére, amennyiben más támogatást jelenleg nem vesz igénybe.

4./ Támogatott nyilatkozik továbbá, hogy korábban másik gyermeke/unokája/nevelt gyermeke nem részesült BHRG Csemete Program - Lakatos Katalin Ösztöndíj által nyújtott támogatásban.

5./ A Támogatott tudomásul veszi, hogy amennyiben vele szemben bármely összeférhetetlenségi ok fennáll, úgy a támogatás azonnali megvonásra kerül.

1. **Egyéb rendelkezések**

Támogatott nyilatkozik, hogy a támogatás jogosultjának gondviselője, ennek okán jogosult a jelen támogatási szerződés aláírására. Támogatott a jelen szerződés aláírásával elismeri, hogy a támogatási jogosult szülője/nagyszülője/nevelőszülője.

Támogatott rögzíti, hogy a pályázat során a Budapesti Hidroterápiás Rehabilitációs Gimnasztika Alapítványnál **részesült/ nem részesült** ellátásban (**a megfelelő rész aláhúzandó)**.

Adatkezelő a személyes adatok vonatkozásában az Európai Parlament és a Tanács (EU) 2016/679 Rendelete (GDPR) és az információs önrendelkezési jogról és az információszabadságról szóló 2011. évi CXII. törvény alapján jár el. Adatkezelő a Támogatott gondviselője adatait szerződés teljesítése alapján kezeli, a GDPR 6. cikk (1) bek. b) pont szerinti jogalap alapján. Támogatott adatainak kezeléséről Támogató Adatkezelési tájékoztatójában olvashat bővebben, amelyet Támogató honlapján, az alábbi linken keresztül érhet el: <https://bhrg.hu/wp-content/uploads/2021/10/BHRGadatvedelmitajekoztato_2021_10_05_1.pdf>

Adatkezelő a Támogatott adatát hozzájárulás alapján kezeli, a GDPR 6. cikk (1) bek. a) pont szerinti jogalap alapján.

Támogatott gondviselője a jelen szerződés aláírásával hozzájárul a gyermeke/unokája/nevelt gyermeke személyes adatának kezeléséhez, abból a célból, hogy Támogatott az Adatkezelő által meghirdetett BHRG Csemete Program - Lakatos Katalin Ösztöndíj által nyújtott támogatásban részt vehessen. Adatkezelő az általam megadott hozzájárulás alapján az alábbi adatot kezeli: *- ld.:* Pályázati és elbírálási tájékoztató.

A jelen támogatási szerződésben nem szabályozott kérdésekben a Polgári Törvénykönyvről szóló 2013. évi V. törvény, és az üzleti titok védelméről szóló 2018. évi LIV. törvény rendelkezései az irányadóak. Felek rögzítik, hogy vitás kérdéseiket lehetőleg megegyezéses úton próbálják rendezni, ennek hiányában kikötik a Budai Központi Kerületi Bíróság illetékességét.

Jelen szerződés 2 (kettő), egymással mindenben megegyező példányban készült.

Felek a jelen szerződést elolvasták, megértették és azt, mint akaratukkal mindenben megegyezőt, jóváhagyólag aláírták. Felek a jelen szerződés aláírásával kijelentik, hogy a szerződésből 1 (egy) – 1 (egy) eredeti példányt átvettek.

Budapest,

|  |  |
| --- | --- |
| ……………………………………… **B.H.R.G. Alapítvány**  képv.: Fenyősi Fanni | ………………………………  **Támogatott** |